Diari Oficial de la Generalitat Valenciana


Sumari del DOGV 7433, del 30-12-2014 (2014/11894)

RESOLUCIÓ de 12 de desembre de 2014, del director general de Recursos Humans de la Sanitat, per la qual s'anuncia la convocatòria pública per a la provisió de la plaça de director de Departament de Salut Pública d'Alacant (núm. lloc 13314), dependent de la Conselleria de Sanitat, pel procediment de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7433

Data del DOGV
:   30-12-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/11869


Data del document
:   12-12-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 12 de desembre de 2014, del director general de Recursos Humans de la Sanitat, per la qual s'anuncia la convocatòria pública per a la provisió de la plaça de director de Departament de Salut Pública d'Alacant (núm. lloc 13937), dependent de la Conselleria de Sanitat, pel procediment de lliure designació. [2014/11107]  
En virtut de la competència atribuïda pels articles 18 i 19.2 b del Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, resolc:  
Convocar, pel procediment de lliure designació, la plaça de director de Departament de Salut Pública d'Alacant (núm. lloc 13824), dependent de la Conselleria de Sanitat, amb subjecció a les següents:  
  
  
  
Bases de la convocatòria  
  
1. Característiques generals  
1.1. Les funcions a exercir seran les reflectides en el Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.   
1.2. El règim retributiu serà el fixat en el Decret 30/2012, de 3 de febrer, del Consell pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
1.3. L'exercici del lloc és incompatible amb l'exercici de qualsevol altra activitat pública o privada, segons el que establix la legislació vigent sobre incompatibilitats del personal al servici de les administracions públiques. No obstant això, podrà realitzar activitat assistencial no retribuïda en el seu propi centre, quan es tracte de personal que exercia este tipus de prestació.  
1.4. Cacterístiques del lloc  
Lloc de treball: director de Departament de Salut Pública (núm. Lloc 13691).   
Conselleria/organisme: Conselleria de Sanitat.  
Centre de destinació: Centre de Salut Pública d'Alacant.  
Localitat del lloc: Alacant.  
Naturalesa: funcionarial especial/estatutària.  
Forma de provisió: lliure designació.  
Classificació: A1-28-B  
  
2. Requisits dels aspirants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta està definida en el Tractat Constitutiu de la Unió Europea, o tindre este dret de conformitat amb el que establix el Decret 543/2001, de 18 de maig.  
2.2. Estar en possessió de la titulació sanitària universitària corresponent al grup de classificació professional A1, de conformitat amb el que establix la normativa vigent, així com tindre la capacitat adequada per a l'exercici del càrrec.  
2.3. Té la condició de personal estatutari amb plaça en propietat en els servicis de salut, o de funcionari de carrera del grup A, sector administració especial, de gestió sanitària de la Conselleria de Sanitat, regulat per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.   
2.4. No estar inhabilitat per a l'exercici de funcions públiques, professionals o de la Seguretat Social.  
  
3. Presentació de solicituds  
3.1. Els interessats a participar en la convocatòria hauran d'omplir una solicitud que s'ajustarà necessàriament al model de l'annex I, i la dirigiran a la Conselleria de Sanitat, Servici de Planificació, Selecció i provisió de Recursos Humans. Carrer del Misser Mascó, núm. 31, 46552 València.  
3.2. El termini de presentació de solicituds serà de 20 dies hàbils comptadors a partir de l'endemà de la publicació d'esta resolució en el Diari Oficial de la Comunitat Valenciana.  
3.3. En la solicitud es consignaran les dades següents:  
- Dades personals.  
- Currículum professional, incloent-hi preferentment els mèrits acadèmics i/o experiència professional en l'exercici de càrrecs directius en institucions sanitàries o lloc de treball amb funcions semblants a què es concursa.  
- Memòria explicativa de les línies fonamentals i objectius a seguir en la plaça que se solicite.  
  
4. Procediment de selecció  
4.1. Una vegada recopilades totes les solicituds en la Direcció General de Recursos Humans de la Sanitat, es realitzarà la valoració dels documents aportats pels concursants. Esta avaluació es durà a terme per la Comissió de Valoració constituïda a este efecte en els termes que es fixen en la normativa aplicable.  
4.2. Després de la valoració dels candidats realitzada per la Comissió de Valoració a través dels currículums aportats, es podrà procedir, si és el cas, a l'entrevista personal. Finalitzada la selecció, s'elevarà la proposta de nomenament al conseller de Sanitat per a la seua resolució.  
  
5. Barem de mèrits  
- Valoració del treball desenrotllat. Exercici de llocs de treball que tinguen similitud amb el contingut tècnic i especialització del lloc solicitat.  
- Realització i valoració d'una memòria del lloc de treball solicitat. La memòria consistirà en una anàlisi del lloc de treball solicitat, les característiques, les condicions, els mitjans necessaris, les propostes de millora en l'exercici de les funcions i totes aquelles altres qüestions que l'aspirant considere d'interés o d'importància. La seua extensió no podrà excedir de 20 folis.  
- Entrevista, de caràcter potestatiu, a la qual es fa referència en el punt 4.2. d'esta convocatòria. Es realitzarà davant de la Comissió Avaluadora una entrevista. L'entrevista serà pública i es realitzarà en acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball solicitat, així com l'aptitud, eficàcia i experiència professional de l'aspirant i totes aquelles circumstàncies necessàries per al millor exercici de les funcions. Es valorarà, a més, la capacitat d'iniciativa, la productivitat i el nivell de responsabilitat de l'aspirant.  
  
6. Resolució i adjudicació de la plaça  
6.1. La convocatòria es podrà declarar deserta, per acord motivat, quan no concórreguen solicitants idonis per al seu exercici.  
6.2. En el cas que els concursants elegits renunciaren al càrrec abans de la presa de possessió, es formularà una nova proposta de nomenament.  
6.3. La persona que haguera sigut seleccionades per a ocupar el lloc objecte d'esta convocatòria quedarà en la situació administrativa que li corresponga segons la seua vinculació i el règim jurídic de procedència.   
6.4. El personal nomenat per a l'exercici d'un lloc de treball per lliure designació podrà ser cessat discrecionalment per l'autoritat que en va acordar el nomenament.  
  
7. Recursos  
Esta convocatòria, les seues bases i tots els actes administratius que siguen dictats en la seua execució podran ser impugnats pels interessats, per mitjà de la interposició d'un recurs contenciós administratiu davant del Jutjat Contenciós Administratiu que corresponga al seu domicili o davant de la seu del jutjat Contenciós Administratiu de la ciutat de València, a la seua elecció, en el termini de dos mesos, comptadors a partir de la publicació de l'acte objecte de recurs, de conformitat amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com també amb els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de desembre de 2014.- El director general de Recursos Humans de la Sanitat: Javier Lázaro Lorente.